Berkemeyer

Berkemeyer ehk BerkemeierM. Reppo. Muutused tallinlaste tarbimisharjumustes: klaasanumad keskajast hilisuusajani. Tutulus 2016 oli eriti 16. ja 17. sajandil Põhja-Euroopas levinud joogiklaasi tüüphttps://www.cmog.org/content/berkemeyer, nupp-peekrite hulka kuuluv röömeri eelkäija.

 Ajaloost 
Varaseimad Berkemeier'id esinevad leiumaterjalis alates 15. sajandi teisest poolest. Klaasitüüp püsis väikeste edasiarendustega tootmises ligi 150 aastat ning need olid eriti populaarsed Saksamaal ja MadalmaadesA. Aunroos. Tartu keskaegsed reljeefsete kaunistustega klaasnõud. Bakalaureusetöö. Tartu, 2015.

 Kirjeldus 
Erinevalt varasemast klaaspeekrist Krautstrunk (kapsajuurikakujuline peeker) on berkemeyer'il nupud ainult alumises, õõnsa jalana kujundatud osashttps://research.britishmuseum.org/research/collection_online/collection_object_details/collection_image_gallery.aspx?assetid=978662001&objectid=29063&partid=1. Erinevalt hilisemast röömerist pole klaasiosa kõhukas, vaid laieneb kõrgemal ühtlase koonuse kujuliselt – ainult röömerile ülemineku vormides võib klaasi kuju olla pisut kumerduvhttps://www.britannica.com/topic/Romer-wineglass. Jala välisserv võib olla kujundatud sopilisena.

Enamasti tehti berkemeyer'eid rohekast metsaklaasist, kuid säilinud on ka läbipaistmatust klaasist peekreid. Välistatud polnud muud materjalid – 17. sajandi algusest pärineb vähemalt üks hõbedast ja kullatud berkemeyer'i kujuline peeker, mis tehti Rheinhesseni aadlikule Philipp von Partenheimile.https://www.kunstkammer.com/index.php/en/silver-beaker-in-the-form-of-a-berkemeyer-glass

 Eesti materjalis 
Eesti materjalis dateeritud varasemad Berkemeyer'id jäävad 16. sajandi esimesse poolde. Üks Küütri tänava jäätmekastist pärit tükk oli võimalik muu materjali alusel dateerida – sealse lampkasti leiuaines pärines valdavalt pärit 16. sajandi I poolest. See on tunnistuseks, et näiteks Tartus on neid koonusjaid ning nupulisi anumaid juba 16. sajandi alguses käibel olnud.

 Vaata ka 
 Röömer
 Passglas

 Viited 

Kategooria:Klaasanumad
Kategooria:Anumad
Kategooria:Arheoloogia